ЕЛБАСЫ: Сайлау Конституция талаптарына сай болуы тиіс
"ЕЛБАСЫ: Сайлау Конституция талаптарына сай болуы тиіс" | "https://abai.kz/post/50044"
TITLE: ЕЛБАСЫ: Сайлау Конституция талаптарына сай болуы тиіс
URL: https://abai.kz/post/50044
META: "ЕЛБАСЫ: Сайлау Конституция талаптарына сай болуы тиіс" | "https://abai.kz/post/50044"
DATE: 25.02.2015
AUTHOR(s): Администратор
TOTAL WORDS: 101
TEXT: Елбасы Нұрсұлтан Назарбаевтың  Конституциялық Кеңес төрағасы Игорь Роговпен консультация өткізгенін Ақорданың баспасөз қызметінен хабарлайды. Кездесу барысында Мемлекет басшысы Конституциялық Кеңеске Президент сайлауын өткізу мүмкіндігіне қатысты сауал жолданғанына тоқталды. Нұрсұлтан Назарбаев Парламент палаталары төрағаларымен, сондай-ақ Премьер-Министрмен консультациялар өткізгенін айтты. Қазақстан Президенті сайлау өткізу Конституция талаптарына дәлме-дәл сай болуы тиістігін атап өтті. И.Рогов Негізгі заңның 41-бабының 3-1-тармағына сәйкес, кезектен тыс президенттік сайлауды белгілеу тек Қазақстан Президентінің құзыретіне жататынына тоқталды. Аталған конституциялық құзырет ешқандай шартқа және шектеуге байлаулы емес, Мемлекет басшысы оны дербес жүзеге асырады. Осыған байланысты Конституциялық Кеңес төрағасы кезектен тыс Президент сайлауын өткізуге қандайда бір конституциялық құқықтық кедергінің жоқ екенін айтты. Абай-ақпарат.
